សំនួរ

១.ហេតុអ្វីបានជាអ្នកចង់ធ្វើជាគ្រូបង្រៀន?ព្រោះអ្វី?

ចំលើយ៖មូលហេតុដែលចង់ធ្វើជាគ្រូបង្រៀនៈ

\*ចង់អោយកុមារាកុមារីយុវជនជាអ្នកបន្តវេនពីមនុស្សចាស់ធ្វើការអភិវឌ្ឍខ្លួន ដើម្បីក្លាយជាពលរដ្ឋល្អ ដែល មានប្រយោជន៍ជាទីសង្ឃឹម នឹងជាសសរទ្រូង ប្រទេស ជាតិ។

\*អប់រំអោយមានចំណេះដឹងទូលំទូលាយ

\*អប់រំអោយមានសីលធម៌ និងគុណធម៌ល្អ

\*អប់រំអោយមានលក្ខណៈវិទ្យាសាស្រ្តនិងបច្ចេកទេសជឿនលឿន

\* ការគោរពសិទ្ធិមនុស្ស និងលិទ្ធិប្រជាធិបតេយ្យ

\*អប់រំអោយមានសុខភាពមាំមួន

\*អប់រំអោយមានមនសិការខ្ពស់ ចំពោះប្រទេសជាតិ

\*អប់រំអោយមានសាមគ្គីភាពល្អ

\*អប់រំអោយមានល្បិច និងវិធីសាស្រ្តសម្រាប់ផ្ដល់ ចំណេះដឹងនិងអប់រំដល់មនុស្សចំនាន់ក្រោយក្លាយជាពលរដ្ឋល្អពិតប្រាកដ

\*អប់រំអោយយល់ដឹងពីបរិស្ថានល្អ

\*ខិតខំស្រា​វជ្រាវចំណេះដឹងថ្មីៗ​ស្រាវជ្រាវបទពិសោធ ន៍ល្អៗដល់អ្នកបន្តវេន។

\*ចេះស្វ័យអភិវឌ្ឍខ្លួនឥតឈប់ឈរ។ពីព្រោះ៖

\*គ្រូជាអ្នកដឹកនាំខាងសតិបញ្ញារបស់មនុស្ស

\*គ្រូជាអ្នកកសាងបញ្ញារបស់សង្គមជាតិគ្រូល្អនាំអោយ យុវជនល្អ នាំអោយប្រទេសជាតិមានការអភិវឌ្ឍថ្លៃថ្នូរ និងរុងរឿង។

\*គ្រូជាអ្នកកសាងធនធានមនុស្សសម្រាប់អភិវឌ្ឍប្រទេសជាតិ

\*គ្រូជាអ្នកបង្ហាញផ្លូវឆ្ពោះទៅរកសន្តិសុខសេចក្ដីថ្លៃថ្នូរ និងសុភមង្គល

\*គ្រូជាវិស្វករខាងសតិបញ្ញារបស់ជាតិ

\*គ្រូជាអ្នកកសាងគុណធម៌ និងគុណភាពរបស់មនុស្ស ក្នុងសង្គម

\*គ្រូជាគ្រូពេទ្យបំបាត់រោគល្ងង់ខ្លៅលើពិភពផែនដី

\*គ្រូជាអ្នកសង់គ្រឹះរបស់ជីវិតមនុស្សយើង។

សំនួរទី២.ក,តើអ្នកត្រូវធ្វើអ្វីខ្លះ ដើម្បីបង្ហាញថា អ្នកស្រលាញ់មនុស្សដទៃដូចស្រលាញ់ខ្លួនឯង?

ខ,ការយោគយល់ ការសន្ដោសប្រោសប្រណីរវាង មនុស្សនិងមនុស្សបានផ្ដល់ផលប្រយោជន៍អ្វីខ្លះដល់សង្គមជាតិ?

ចំលើយ៖ក,ដើម្បីបង្ហាញថាយើងស្រលាញ់មនុស្សដទៃ ដូចស្រលាញ់ខ្លួនយើងដែរនោះត្រូវៈ

­\*គោរពសិទ្ធិប្រជាធិបតេយ្យ

\*ការពារសេចក្ដីថ្លៃថ្នូររបស់មនុស្ស

\*ប្រកាន់ព្រហ្មវិហារធម៌

\*អប់រំណែនាំអ្នកដទៃអោយមកផ្លូវល្អ

ខ,ការយោគយល់គ្នា ការសណ្ដោសប្រោសប្រណី រវាងមនុស្សនិងមនុស្សផ្ដល់ផលប្រយោជន៍ដល់សង្គម ជាតិដូចតទៅៈ

\*សុខសុវត្ថិភាពផ្ទាល់ខ្លួននឹងសង្គម និងមានសាមគ្គី ភាពល្អ

\*សេចក្ដីថ្លៃថ្នូរ កិត្តិយសខ្ពង់ខ្ពស់ឧត្តុងឧត្ដម

\*សង្គមមានការអភិវឌ្ឍ

សំនួរទី៣,ប្រទេសជាតិអភិវឌ្ឍទៅបានអាស្រ័យដោយធនធានមនុស្ស?ចូរបកស្រាយបំភ្លឺ អោយបាន ក្បោះ ក្បាយ។

៣,ប្រទេសជាតិអភិវឌ្ឍទៅបាន អាស្រ័យដោយធន ធានមនុស្ស

១,សេចក្ដីផ្ដើម

 ធនធានមនុស្សជាប្រភពថាមពលមនុស្សដ៏សំខាន់ ក្នុងកិច្ចអភិវឌ្ឍសង្គមជាតិ។

២,បកស្រាយគំនិតប្រធាន

 ទាមទារនូវគំនិតអប់រំ៤យ៉ាងគឺៈ

\*ការបណ្ដុះបណ្ដាលនូវបញ្ញាស្មារតីៈ

ទាក់ទងទៅនឹងការត្រិះរិះពិចារណាចេះថ្លឹងថ្លែងវែក ញែកបណ្ដាចំណេះវិជ្ជានានាគួបផ្សំសីលធម៌គុណធម៌ សង្គម​ពោលគឺមានទំនាក់ទំនងគ្នាយ៉ាងជិតស្និតទៅ នឹងប្រព័ន្ធខួរក្បាល(ចំណេះដឹងទូលំទូលាយបច្ចេក​ទេស​វិទ្យាសាស្រ្តទំនើប​​មានចំណេះធ្វើនិងបទពិសោ ធន៍សិក្សាស្រាវជ្រាវ​​គោរពសិទ្ធិមនុស្សប្រជាធិបតេយ្យ មនសិការជាតិ​សាមគ្គីល្អ​ ​គតិយុត្តិធម៌ រហ័សរហួន ឈ្លាសវៃ)

\*ការបណ្ដុះបណ្ដាលនូវផ្លុវចិត្តគំនិត ឆន្ទៈមោះមុត

ប្រយុទ្ធយ៉ាងអង់អាចក្នុងកិច្ចការអភិវឌ្ឍប្រទេសជាតិ ទប់ទល់និងសកម្មភាពអសកម្ម​ ស្ដែងចេញជា​ស្មារតី សាមគ្គីជាតិ អហឹង្សាបង្កើតបាននូវការស្រាញ់ថែរក្សាការពារនូវអត្តសញ្ញាណជាតិដែលជាព្រលឹងជាតិមាតិភូមិ។

\*ស្នាដៃដែលជាទេពកោសល្យរបស់បុគ្គលគ្រប់រូប គឺជាកោសិការរបស់សង្គមៈ

បុគ្គលម្នាក់ៗត្រូវតែធ្វើអ្វីដែលជាគុណប្រយោជន៍ដល់សង្គមខ្លួន”រស់មិនទម្ងន់ផែនដី”។មិនប្រកាន់វណ្ណៈ ​​​​ពណ៌ សម្បុរ និន្នាការនយោបាយ ជំនឿសាសនា “ស្ថាបនិកដ៍សកម្មក្នុងការងារកសាងនូវប្រវត្តិសាស្រ្តរបស់សង្គមជាតិ”។

\*អប់រំនិងបណ្ដុះបណ្ដាលលើកាយសម្បទារ សុខភាព​អនាម័យៈ បុគ្គលគ្រប់រូបត្រូវប្រកាន់ខ្ជាប់នូវទស្សនៈ ហូបស្អាត​ ផឹកស្អាត រស់នៅស្អាត នាំអោយទទួលបាននូវសុខភាពល្អមាំមួនកំលាំងខ្លាំងក្លា ប្រាជ្ញាឈ្លាសវៃ នាំអោយអភិវឌ្ឍប្រទេសបានជឿនលឿន។

៣,សេចក្ដីសន្និដ្ឋាន​

រួមសេចក្ដីមកចំណុចសំខាន់ៗដូច បានពោលខាងលើគឺជាប្រភពដើមជំរុញដល់ការអភិវឌ្ឍធនធានមនុស្ស​ឈានឆ្ពោះដល់ការអភិវឌ្ឍប្រទេសជាតិ ដែលពុំអាចខ្វះចំណុចណាមួយបានឡើយ។

សំនួរទី៤,បច្ចុប្បន្នវប្បធម៌បរទេសបានហូរចូរមកកម្ពុជាច្រើនណាស់។

ក,តើវប្បធម៌ទាំងនោះជះឥទ្ធិពលយ៉ាងណាខ្លះចំពោះយុវជនខ្មែរ?

ខ,ក្នុងនាមអ្នកជាបុគ្គលិកសិក្សាមួយរូបតើអ្នកត្រូវមានវិធានការបែបណា ដើម្បីទប់ស្កាត់វប្បធម៌ពាលាអាវាសែទាំងនោះ?

ចំលើយ.ក,ឥទ្ធិពលវប្បធម៌បរទេសជះមកលើយុវជនខ្មែរគឺៈ

\*តន្រ្តីញ័រញាក់ខុសពីលក្ខណៈជាតិខ្មែរ

\*ភាពយន្តអាសអាភាស​​ កាប់សំលាប់​ ឆក់ប្លន់ ល្បិចកលខ្មៅងងឹត

\*សំលៀកបំពាក់ស៊ីវីល័យហួសហេតុហូរពីបរទេស

\*ម៉ូតសក់ ឫកពារកិរិយាមាយាទបរទេស “ចាប់ដៃ ញាក់ចិញ្ចើម លើកដៃ​ ដំណើរលោត”

\*អត្តចរិកទំនៀមទំលាប់ប្រពៃណី ឥរិយាបថ ដេក​ ដើរ ឈរ​ អង្គុយ ប្រាសចាកនឹងចរិកលក្ខណៈរបស់ជាតិខ្លួន

\*សំភារៈប្រើប្រាស់ច្រើនតែបរទេសនិយម​ មិនចូលចិត្តប្រើប្រាស់នូវរបស់ជាតិខ្លួន។

ខ,នាងខ្ញុំតាងនាមអោយបុគ្គលិកសិក្សាមួយរូប បានមានវិធានការទប់ស្កាត់វប្បធម៌ពាលាអាវាសែទាំងនោះដូចតទៅៈ

\*បណ្ដុះស្មារតីស្រលាញ់សិល្បៈវប្បធម៌ជាតិ អោយចូលជ្រៅក្នុងស្រទាប់យុវជន។

\*ផ្សព្វផ្សាយសិល្បៈ និងវប្បធម៌ជាតិអោយបាន​ច្រើន​ជាង​ការផ្សព្វផ្សាយវប្បធម៌បរទេស​ នៅគ្រឹះស្ថានសិក្សានានានិងនៅទីសាធារណៈ។

\*ទប់ស្កាត់វប្បធម៌បរទេសណាដែលមិនផ្ដល់ជាប្រយោជន៍ដល់សង្គមខ្មែរ។

បង្កើតស្នាដៃនូវអ្វី ដែលជារបស់ខ្លួនអោយបានច្រើន ហើយមានលក្ខណៈសុក្រិតល្អប្រណិត ដែលជាទីពេញនិយមរបស់ប្រជាពលរដ្ឋខ្មែរ។

\*